cyanic-selkie/wikianc huggingface dataset:
ยุทธจักรนักจำ
รอบแรก
ในรอบแรกจะมีเกมทั้งหมด 6 เกม แต่จะให้ผู้เข้าแข่งขันเลือกมา 3 เกม โดยเกมที่ผู้เข้าแข่งขันได้เล่นนั้นจะมีเกมต่างๆ เช่น "มองอย่างเซียน", "กรี๊งไปเลย" ฯลฯ โดยรูปแบบของเกมดังกล่าวจะมีลักษณะคล้ายๆ กันเกือบทุกเกม เช่น ให้จดจำลักษณะสิ่งของโดยให้เวลา 1 นาที หลังจากนั้นจะมีคำถามทั้งหมด 5 ข้อ (ในบางเกมมีมากกว่า 5 ข้อ) ซึ่งจะถามเกี่ยวกับลักษณะของสิ่งของนั้นๆ หากถูกจะได้คะแนนข้อละ 1 คะแนน ยกเว้นเกมกรี๊งไปเลย ที่ผู้เข้าแข่งขันจะจดหมายเลขโทรศัพท์ของผู้เข้าแข่งขันและบอกคำสำคัญที่ญาติของบุคคลในครอบครัวเรียกเป็นประจำ ถ้าหากว่าญาติหรือบุคคลในครอบครัวตอบมาตรงกับคำสำคัญดังกล่าวถูกจะได้คะแนนไป ผู้ที่ได้คะแนนมากที่สุด 2 คนจะผ่านเข้ารอบต่อไป
รอบสอง
จะมีเกมทั้งหมด 6 เกมเช่นเดียวกับรอบแรก โดยเกมในรอบนี้จะเป็นแบบวนย้อนกลับ กล่าวคือ เมื่อผู้เข้าแข่งขันพูดคำอะไรออกมา ผู้เข้าแข่งขันอีกท่านหนึ่งจะต้องพูดออกมา โดยจะต้องพูดและจำคำที่พูดไปแล้วทั้งหมดให้ได้ เป็นลักษณะนี้ไปเรื่อยๆ จนกว่าจะมีผู้เข้าแข่งขันคนหนึ่งจำผิด เกมจะหยุดลง และผู้เข้าแข่งขันอีกคนจะได้คะแนน 1 คะแนน ถ้าผู้เข้าแข่งขันคนใดได้คะแนน 2 คะแนนจะได้เข้าสู่รอบ Jackpot ต่อไป (แข่งในระบบ 2 ใน 3 เกม)
รอบ Jackpot
รอบนี้จะให้ผู้เข้าแข่งขันจดจำใบหน้าทั้งหมด 100 คนจากโจทย์ที่กำหนดให้ โดยมีเวลา 3 วันก่อนวันบันทึกเทป โดยในรอบนี้ผู้เข้าแข่งขัน (ในรอบนี้รายการจะเรียกว่า "เจ้ายุทธจักรนักจำ") จะต้องทายใบหน้าทั้งหมด 100 คน โดยอาศัยความจำในเวลา 10 วินาทีต่อคน ซึ่งจะต้องทายชื่อถูกภายในครั้งแรกที่ตอบเท่านั้น หากสามารถทายถูกครบตามที่กำหนดจะได้รับเงินรางวัลดังนี้
บิกฌอน
ฌอน ไมเคิล ลีโอนาร์ด แอนเดอร์สัน (Sean Michael Leonard Anderson; เกิด 25 มีนาคม ค.ศ. 1988) หรือชื่อในวงการคือ บิกฌอน (Big Sean) เป็นแร็ปเปอร์ชาวอเมริกัน เขาริเริ่มอาชีพทางดนตรีเมื่อปี 2007 และได้รับความนิยมในปี 2010 กับผลงานมิกซ์เทปชุดที่สามของเขา Finally Famous Vol. 3: Big จากนั้นเขาได้เซ็นสัญญากับกูดมิวสิกและเดฟแจมเรเคิดดิงส์ และออกสตูดิโออัลบัมแรก Finally Famous ในปี 2011 เพลงในอัลบัม "แดนซ์ (แอส)" (ร้องรับเชิญโดยนิกกี มินาจ) ติดอันดับสิบในสหรัฐ ตามมาด้วยการออกอัลบัมชุดที่สอง Hall of Fame (2013) ขณะที่อัลบัมชุดที่สาม Dark Sky Paradise (2015) เปิดตัวสูงสุดบนชาร์ตบิลบอร์ด 200 มีซิงเกิลฮิตอย่าง "ไอดอนต์ฟัควิธยู" (ร้องรับเชิญโดยอี-40) และ "เบลสซิงส์" (ร้องรับเชิญโดยเดรกและคานเย เวสต์) อัลบัมชุดที่สี่ I Decided (2017) ซิงเกิล "เบาส์แบ็ก" กลายเป็นอันดับที่สูงที่สุดของเขาบนชาร์ตบิลบอร์ด ฮอต 100 ขณะที่อัลบัมชุดที่ห้า Detroit 2 (2020) เป็นอัลบัมที่สามติดต่อกันของเขาที่ได้รับการรับรองระดับทองคำขาวจากอาร์ไอเอเอ (RIAA)
พระยาไชยวงศ์
เจ้าหลวงไชยวงศ์ (เจ้ามหาขนานไชยวงศ์) เจ้าผู้ครองนครลำปาง องค์ที่ 6 ในระหว่างปี พ.ศ. 2369 - พ.ศ. 2380 เป็นราชบุตรองค์โต ในพระยาคำโสม เจ้าผู้ครองนครลำปาง องค์ที่ 4 เป็นราชนัดดาในเจ้าฟ้าสิงหาราชธานีเจ้าฟ้าหลวงชายแก้ว และเป็นราชปนัดดาในพระยาสุละวะลือไชยสงคราม
สิ้นพระชนม์
เจ้าหลวงไชยวงศ์ สิ้นชีพพิตักษัยในวันขึ้น 1 ค่ำ เดือน 7 พ.ศ. 2380 ตรงกับในรัชสมัยของพระบาทสมเด็จพระนั่งเกล้าเจ้าอยู่หัว รัชกาลที่ 3 แห่งกรุงรัตนโกสินทร์ ครั้งนั้นพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาพิพิธไอศูรย์ เป็นผู้แทนพระองค์มาพระราชทานเพลิงศพ
ราชโอรส-ธิดา
เจ้าหลวงไชยวงศ์ มีพระราชโอรสเท่าที่สืบค้นข้อมูลได้คือ
อ้างอิง
[หมวดหมู่:ราชโอรสในเจ้าผู้ครองนครฝ่ายเหนือ]]
สวาหา
สวาหา (स्वाहा หรือ สวาหะ เป็นคำศัพท์ที่พบในศาสนาฮินดูแปลว่า "กล่าวดีแล้ว" ("well said") เป็นคำกล่าวเมื่อจบมนตร์ ในภาษาทิเบต แปลคำว่าสวาหาว่า "แล้วจึงเป็นสิ่งนั้น" ("so be it") และมักออกเสียงว่า "โซฮา" (soha) มากกว่า นอกจากนี้ในฤคเวทยังแปลว่า "การถวายบูชา" (แด่พระอัคนีหรือพระอินทร์) ในทางบุคลาธิษฐาน (personification) ในศาสนาฮินดู ยังถือเป็นเทวีองค์หนึ่งในศาสนาฮินดู เป็นชายาของพระอัคนี เทพเจ้าแห่งไฟ
ในศาสนาฮินดู
ในฐานะที่เป็นเทวี พระนาม สวาหา ในฤคเวทอาจหมายถึง "เครื่องบูชา" ที่ส่งผ่านไป ในบางปุราณะ พระนางเป็นหนึ่งในเทพมารดาผู้ดูและอุมถัมป์ของพระขันทกุมารก่อนส่งถวายคืนพระปารวตี และยังเป็นเทพมารดาของนางอาคเนยี (आग्नेयी) ธิดาของพระอัคนี และได้รับการยกย่องว่าเป็นบุตรีของท้าวทักษะและนางประสูติ และเป็นภคินีต่างมารดาของพระสตี (อดีตชาติของพระปารวตี) นอกจากนี้พระนางถือเป็นประธานในการบูชาในพิธีโดยเฉพาะพิธีโหมกูณฑ์และยัชญะ โดยคำว่า 'สวาหา' นั้นถูกเปล่งออกมาในระหว่างการสังเวย
กุสุมาลวตี ศิริโกมุท
ดร.กุสุมาลวตี ศิริโกมุท (เกิด 10 ธันวาคม พ.ศ. 2505) อดีตสมาชิกสภาผู้แทนราษฎรจังหวัดมหาสารคาม 3 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรครวมไทยสร้างชาติ รองประธานกรรมการส่งเสริมกิจการมหาวิทยาลัยมหาสารคาม
ประวัติ
กุสุมาลวตี ศิริโกมุท เกิดเมื่อวันที่ 10 ธันวาคม พ.ศ. 2505 เป็นบุตรของนายสวาท ศิริโกมุท อดีต ส.ส. มหาสารคาม และ นางสุภาภรณ์ ศิริโกมุท มีพี่น้อง 2 คน สำเร็จการศึกษาด้านบริหารธุรกิจ จากมหาวิทยาลัยรามคำแหง, ศิลปศาสตรมหาบัณฑิต (พัฒนาสังคม) สาขาการวิเคราะห์และวางแผนทางสังคม สถาบันบัณฑิตพัฒนบริหารศาสตร์ และปริญญาเอก สาขายุทธศาสตร์การพัฒนาภูมิภาค มหาวิทยาลัยราชภัฏมหาสารคาม สมรสและหย่า มีบุตร 2 คน
งานการเมือง
พ.ศ. 2544 และพ.ศ. 2548 ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคาม สังกัดพรรคไทยรักไทย สามารถเอาชนะนายประยุทธ์ ศิริพานิชย์ อดีต ส.ส. จากพรรคชาติไทย ได้ทั้ง 2 ครั้ง หลังการรัฐประหาร พ.ศ. 2550 ดร.กุสุมาลวตีย้ายไปลงสมัครกับพรรคเพื่อแผ่นดิน พร้อมกับนายกริช กงเพชร รวมทั้งรับตำแหน่งรองเลขาธิการพรรค แต่ไม้ได้รับการเลือกตั้ง จึงย้ายกลับมาเป็นสมาชิกพรรคเพื่อไทย และลงเลือกตั้งในปี พ.ศ. 2554 ได้เป็น ส.ส. สมัยที่ 3 โดยเอาชนะนายยิ่งยศ อุดรพิมพ์ อดีตนายกองค์การบริหารส่วนจังหวัด จากพรรคภูมิใจไทย ในพ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 53
วันที่ 19 พ.ย. 2561 ดร.กุสุมาลวตีได้ลาออกจากการเป็นสมาชิกพรรคเพื่อไทย ต่อมาในพ.ศ. 2562 เธอได้ลงสมัครรับเลือกตั้งเป็นสมาชิกสภาผู้แทนราษฎรจังหวัดมหาสารคามสังกัดพรรคเพื่อชาติ แต่ไม้ได้รับการเลือกตั้ง
สมาชิกสภาผู้แทนราษฎร
ดร.กุสุมาลวตี ศิริโกมุท ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
วอลเลย์บอลหญิงทีมชาติรัสเซีย
วอลเลย์บอลหญิงทีมชาติรัสเซีย (Женская сборная России по волейболу) เป็นทีมชาติของประเทศรัสเซีย ทีมนี้ได้รับการบริหารโดยสหพันธ์วอลเลย์บอลรัสเซีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะสหภาพโซเวียต และในฐานะเครือรัฐเอกราช ใน ค.ศ. 1992
และใน ค.ศ. 2013 ทีมชาติรัสเซียได้เข้าแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในฐานะแชมป์จากรายการวอลเลย์บอลหญิงชิงแชมป์ยุโรป โดยเป็นฝ่ายแพ้ทีมชาติไทยที่ 3-1 เซต
โอลิมปิกฤดูร้อน
ในฐานะสหภาพโซเวียต ในฐานะเครือรัฐเอกราช ในฐานะรัสเซีย
วอลเลย์บอลชิงแชมป์โลก
ในฐานะสหภาพโซเวียต ในฐานะรัสเซีย
วอลเลย์บอลเวิลด์แกรนด์แชมป์เปี้ยนคัพ
ในฐานะรัสเซีย
วอลเลย์บอลชิงแชมป์ยุโรป
ในฐานะสหภาพโซเวียต ในฐานะรัสเซีย
รหัสวินาศโลก
รหัสวินาศโลก (Knowing) เป็นภาพยนตร์แนววิทยาศาสตร์-หายนะ ออกฉายในวันที่ 20 มีนาคม พ.ศ. 2552 นำแสดงโดยนิโคลัส เคจ เนื้อเรื่องเกี่ยวกับจอห์น(นิโคลัส เคจ)ที่ค้นพบรหัสลับตัวเลขซึ่งเขียนทำนายวันที่ ปี และตำแหน่งที่จะเกิดหายนะครั้งใหญ่ขึ้นในรอบ50ปี อาทิ เหตุการณ์แผ่นดินไหวในมหาสมุทรอินเดีย พ.ศ. 2547 เหตุการณ์วินาศกรรม 11 กันยายน พ.ศ. 2544 ซึ่งคำนายทั้งหมดถูกต้องและไม่มีข้อผิดพลาด จอห์นพบว่าเหลือเหตุการณ์หายนะอีกสามเหตุการณ์ ซึ่งเขาต้องหยุดยั้งไม่ให้มันเกิดขึ้น ในขณะเดียวกันโลกก็กำลังเผชิญกับความร้อนจากดวงอาทิตย์จอห์นพบว่าดวงอาทิตย์จะปล่อยพลังงานมหาศาลซึ่งจะเกิดเปลวไฟเผาโลกทั้งใบและจะไม่มีสิ่งมีชีวิตรอดพ้นจากเหตุการณ์นี้ไปได้ แต่ในคำนายซึ่งยังเขียนไม่จบกลับมีตัวเลขที่บ่งบอกสถานที่ที่จะทำให้เขารอดพ้นจากเหตุการณ์นี้ไปได้เขาจึงต้องพยายามค้นหาตัวเลขที่ยังเขียนไม่จบและหยุดยั้งไม่ให้หายนะทั้งสามเกิดขึ้นให้จงได้
ภาพยนตร์ใช้ทุนสร้างไป 50ล้านดอลลาร์สหรัฐและทำรายได้ทั่วโลกไปกว่า 183ล้านดอลลาร์สหรัฐ และมีฉากหายนะที่น่าจดจำทั้งสามฉาก คือ ฉากเครื่องบินตก ฉากรถไฟใต้ดินตกราง และฉากเปลวไฟจากดวงอาทิตย์เผาโลก ภาพยนตร์ได้รับคำวิจารณ์ทั้งในแง่บวกและลบ
วลัย นวาระ
ศรีเฉลิม สุขประยูร นักเขียนนวนิยายสตรีอาวุโสชื่อดัง ท่านคือเจ้าของนามปากกา วลัย นวาระ, จามรี พรรณชมพู, นลิน บุษกร, รอม วิศรุต, ปาริฉัตร, วชิรา วัชรวัลลภ, นล นวชาต, วสี เสาวรส, อมรเมฆินทร์, ภุมวาร ศุทธิประภา, พร่างเพชร พินทุสร  และรวินท์ เวโรจน์ ท่านเขียนหนังสือหลายประเภท ทั้ง นิยาย เรื่องสั้น เรื่องแปล  เจ้าของสมญานาม  "ราชินีนวนิยายรักโรแมนติค" หรือ “บาร์บาร่า คาร์ทแลนด์ของไทย” และ “ปากกาอาบน้ำผึ้ง” ท่านได้รับ รางวัลนราธิป ครั้งที่ 12 ซึ่งจัดขึ้นเมื่อวันที่ 26 มกราคม พ.ศ. 2556
นักเขียน นักแปล
ในฐานะนักแปล   “ผลงานแปลของท่านมีความยอดเยี่ยมในสำนวน ภาษา และอารมณ์ของผู้ประพันธ์ได้เป็นอย่างดี ตัวอย่าง งานแปลปิแรนเดลโลจะสมจริงผสมความสะเทือนใจ, ของซิงเกอร์จะเหนือจริงหน่อยๆ ส่วนของเซล่าจะคมคายและเยาะเย้ย หรือของบอร์เฆสจะลึกลับและแยบยลด้วยภาษาวรรณคดีและปรัชญานิดๆ นั่นคือสิ่งที่ผมรู้สึกจากการอ่านงานแปลของ ศรีเฉลิม”
ประวัติ
ท่านเกิดปี พ.ศ. 2475 เข้ารับราชการครั้งแรกที่กรมประมวลข่าวราชการแผ่นดิน คือกรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี ได้ไปศึกษาต่อด้านวรรณคดีเพิ่มเติมที่มหาวิทยาลัยน๊อตติ้งแฮม ประเทศอังกฤษ และกลับมาทำงานที่เดิม โดยลาราชการไป ต่อมา องค์การสปอ. หรือ SEATO  ยืมตัวไปช่วยราชการอีก 2 ปี  ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาตลอด ในปี 2519 ท่านยังได้เป็นบรรณาธิการนิตยสาร “ฟ้านารี” รายเดือนให้สำนักพิมพ์ประพันธ์สาส์น
การศึกษา
รับราชการ  เข้ารับราชการครั้งแรกที่กรมประมวลข่าวราชการแผ่นดิน คือกรมประมวลข่าวกลางในปัจจุบัน ขึ้นตรงกับสำนักนายกรัฐมนตรีทำงาน 8 ปี ได้ลาราชการไปศึกษาต่อด้านวรรณคดีเพิ่มเติมที่มหาวิทยาลัยน๊อตติ้งแฮม ประเทศอังกฤษ และกลับมาทำงานที่เดิม ต่อมา องค์การสปอ. หรือ SEATO  ยืมตัวไปช่วยราชการอีก 2 ปี  ครั้นอายุ 40 ปี จึงออกมายึดอาชีพเป็นนักประพันธ์ด้วยใจรัก และเขียนหนังสือมาโดยตลอด และตั้งใจว่าจะเขียนต่อไปจนหมดลมหายใจ
ผลงานการประพันธ์
ชุดเทพกานต์ทุกเรื่อง ได้เซ็นสัญญาไปกับช่อง 7 เรียบร้อยแล้ว ซึ่งเราท่านอาจจะได้ชมเป็นละคร อย่างชุดสุภาพบุรุษจุฑาเทพ งานชุดนี้เขียนมานานแล้ว เนื้อหาน่าติดตามมาก ใครที่เคยอ่านมาก่อนคงทราบดีทีเดียว
นามปากกา : นลิน บุษกร
ฯลฯ
คู่มือเขียนหนังสือ
ห้องเรียนเขียนเรื่อง  โดย ศรีเฉลิม สุขประยูร ‘คู่มือการเขียนหนังสือสารคดี’ เล่มแรกและเล่มเดียว ของยอดนักเขียนนวนิยายสตรี 300 เรื่อง ''"จากปากกาของหลุยส์ ดี บรันดิส คือคำคมที่ลืมได้ยากเช่นกัน" พวกเขาเชื่อว่าเคล็ดลับแห่งความสุขนั้นคือเสรีภาพ และเคล็ดลับแห่งเสรีภาพก็คือความอาจหาญ คุณมีทางจะเขียนอย่างเขาได้หรือไม่? อย่าพึ่งท้อ อาจมีทาง มีอยู่ทางเดียว คุณต้องลงมือเขียนเสียแต่เดี๋ยวนี้ เขียนไป แก้ไป และเกลาไป เขียนกันให้คล่องมือ เขียนจนกว่าคุณจะเป็นนักเขียนนั้นแหละ...''
ผลงานวรรณกรรมเยาวชน
พ่อเฒ่ากับเจ้าหนู โดย วชิรา วัชรวัลลภ
แหล่งข้อมูลอื่น
/ จากมติชน โดย ชุติมา นุ่นมัน / คุณยายศรี จากมติชน โดย ชุติมา นุ่นมัน
บอยส์แพลนเน็ต
บอยส์แพล็นเน็ต (Boys Planet 보이즈플래닛) เป็นการแข่งขันเรียลลิตี้ของประเทศเกาหลีใต้ที่กำลังดำเนินรายการอยู่ สร้างโดยเอ็มเน็ต ออกอากาศตอนแรกทางช่องเอ็มเน็ต เมื่อวันที่ 2 กุมภาพันธ์ ค.ศ. 2023 เวลา 20:00 น. ตามเวลาในเกาหลีใต้ และปรับเปลี่ยนเวลาเป็นออกอากาศทุกวันพฤหัสบดี ตั้งแต่วันที่ 16 กุมภาพันธ์ ค.ศ. 2023 เวลา 20:50 ตามเวลาในเกาหลีใต้
ในตอนสุดท้ายเมื่อวันที่ 20 เมษายน พ.ศ. 2566 ได้มีการประกาศรายชื่อผู้เข้าแข่งขัน 9 อันดับสุดท้ายที่จะได้เดบิวต์เป็นสมาชิกวง ซีโรเบสวัน (ซีบีวัน)
รายการนี้ทำหน้าที่เป็นภาคต่อของ เกิลส์แพลนเน็ต 999 (2021) ซึ่งคราวนี้มีผู้เข้าแข่งขันเป็นผู้ชายทั้งหมด
ภาพรวม
เดิมทีรายการมีกำหนดการที่จะออกอากาศในปี 2565 แต่เนื่องด้วยสถานการณ์จากโรคติดเชื้อไวรัสโคโรนา 2019 จึงทำให้การออดิชั่นถูกหยุดชะงักลงและต้องเลื่อนกำหนดการฉายอย่างเลี่ยงไม่ได้
ปี 2564
ในวันที่ 11 ธันวาคม 2564 มีการเปิดเผยวิดีโอโปรโมทรายการในงานประกาศรางวัลมามาอะวอดส์ประจำปี 2564 โดยกล่าวถึงคุณสมบัติของผู้เข้ารับการออดิชั่นว่าจะต้องเป็นผู้ชายที่เกิดก่อนวันที่ 1 มกราคม 2552 ที่ไม่มีปัญหาในการเข้าออกประเทศและไม่เป็นเด็กฝึกของบริษัทใดๆ และปิดรับสมัครในวันที่ 2 กุมภาพันธ์ 2565
ปี 2565
ในวันที่ 24 มิถุนายน 2565 มีการประกาศว่าจะมียืนยืนการออกอากาศในครึ่งปีหน้า รวมถึงจะมีการเปิดรับสมัครผู้เข้าแข่งขันอีกครั้ง นอกจากนี้บัญชี SNS ต่างๆของรายการเกิลส์แพลนเน็ต 999 ซึ่งเป็นซีซั่นที่แล้วของรายการได้ถูกเปลี่ยนชื่อเป็นรายการบอยส์แพลนเน็ตทั้งหมด
ในวันที่ 27 มิถุนายน 2565 เว็บไซต์อย่างเป็นทางการของรายการได้ถูกเปิดขึ้นพร้อมกับการเปิดรับผู้เข้าแข่งขัน โดยมีการเปลี่ยนแปลงคุณสมบัติของผู้เข้าแข่งขันจากเด็กฝึกจะต้องไม่อยู่ภายใต้บริษัทบันเทิงใดๆ เป็น เด็กฝึกที่อยู่ภายใต้บริษัทบันเทิงหรือเด็กฝึกที่เดบิวต์อยู่แล้วก็ได้
ในวันที่ 27 กรกฎาคม 2565 เกณฑ์การรับสมัครได้ถูกขยายขึ้นจากผู้ชายที่เกิดก่อนวันที่ 1 มกราคม 2552 เป็นผู้ชายที่เกิดก่อน 1 มกราคม 2553
วันที่ 28 พฤศจิกายน 2565 มีการเปิดเผยว่ารายการจะถูกฉายในเดือนกุมภาพันธ์ 2566 โดยมีผู้เข้าแข่งขันทั้งหมด 98 คน แต่มีการปล่อยวิดีโอโปรโมทรายการในวันที่ 29 พฤศจิกายน 2565 ในงานมามาอะวอดส์ 2022
วันที่ 29 ธันวาคม 2565 ได้มีการปล่อยเพลงธีมรายการอย่าง "난 빛나 (Here I Am)" ผ่านรายการ เอ็มเคานต์ดาวน์ พร้อมกับการเปิดตัวผู้เข้าแข่งขันทั้ง 98 คน
ผู้สร้างดวงดาว
เหล่าผู้ชมจากทั่วโลกที่ทำการโหวตให้กับผู้เข้าแข่งชันในรายการจะถูกเรียกว่า 'ผู้สร้างดาวดาว' หรือ 'สตาร์ครีเอเตอร์' โดยจะทำการคำนวณคะแนนโหวตทั้งหมดจากการโหวตของประชาชนเกาหลีใต้ 50% และคะแนนโหวตจากประเทศอื่นๆ อีก 50%
ผู้เข้าแข่งขัน
จากผู้เข้าแข่งขันทั้งหมด 98 คน มีผู้เข้าแข่งขันจากเกาหลีใต้จำนวน 49 คน และผู้เข้าแข่งขันจากต่างประเทศจำนวน 49 คน โดยแบ่งออกเป็น 2 กลุ่ม คือกลุ่ม K และกลุ่ม G
หมายเหตุ :
9 อันดับแรก
ผู้เข้าแข่งขัน 9 อันดับแรกจะถูกเลือกจากการโหวตออนไลน์ยอดนิยมผ่านแอพพลิเคชันบนมือถือชื่อ Mnet Plus และการโหวตสดของผู้ชมดังที่แสดงในตอนท้ายของแต่ละตอน
การประกาศผลคะแนนครั้งที่ 1
ระยะเวลาในการโหวตให้กับผู้เข้าแข่งขันเริ่มต้นตั้งแต่วันที่ 2 กุมภาพันธ์ - 24 กุมภาพันธ์ 2566
โดยกติกาการโหวตนั้นนักสร้างดาวหรือสตาร์ครีเอเตอร์สามารถโหวตให้ผู้เข้าแข่งขันจำนวน 9 คนโดยไม่จำเป็นต้องคำนึงถึงสัญชาติ,ในการโหวตครั้งแรกนี้มีจำนวนการโหวตรวมทั้งหมด 52,434,522 คะแนนจาก 176 ประเทศทั่วโลก โดยแบ่งเป็น 11.9 ล้านคะแนนจากผู้ชมชาวเกาหลีใต้ในขณะที่ 40.5 ล้านคะแนนมาจากผู้ชมทั่วโลก
การคัดออกในครั้งนี้ขึ้นอยู่กับคะแนนรวมรายบุคคลของผู้เข้าแข่งขัน
การประกาศผลคะแนนครั้งที่ 2
ระยะเวลาในการโหวตให้กับผู้เข้าแข่งขันเริ่มตั้งแต่วันที่ 2 มีนาคม-17 มีนาคม 2566
โดยกติกาในการโหวตนั้นนักสร้างดาวหรือสตาร์ครีเอเตอร์สามารถเลือกโหวตให้กับผู้เข้าแข่งขันจำนวน 6 คนโดยไม่จำเป็นต้องคำนึงถึงกลุ่มสัญชาติ,ในการโหวตครั้งที่ 2 นี้มีจำนวนการโหวตรวมทั้งหมด 47,586,404 คะแนนจาก 178 ประเทศทั่วโลก โดยแบ่งเป็น 10.5 ล้านคะแนนจากผู้ชมประเทศเกาหลีใต้ในขณะที่ 37 ล้านคะแนนมาจากผู้ชมทั่วโลก
การถูกคัดออกในครั้งนี้ขึ้นอยู่กับคะแนนรวมรายบุคคลของผู้เข้าแข่งขัน
การประกาศผลคะแนนครั้งที่ 3
ระยะเวลาในการโหวตให้กับผู้เข้าแข่งขันเริ่มตั้งแต่วันที่ 23 มีนาคม - 7 เมษายน 2566
โดยกติกาในการโหวตนั้นนักสร้างดาวหรือสตาร์ครีเอเตอร์สามารถโหวตให้กับผู้เข้าแข่งขันจำนวน 3 คนโดยไม่จำเป็นต้องคำนึงถึงสัญชาติ,ในการโหวตครั้งที่ 3 นี้มีจำนวนการโหวตทั้งหมด 31,750,293 คะแนนจาก 182 ประเทศทั่วโลก โดยแบ่งเป็น 6.35 ล้านคะแนนจากผู้ชมในประเทศเกาหลีใต้ในขณะที่ 25.4 ล้านคะแนนมาจากผู้ชมทั่วโลก
การถูกคัดออกในครั้งนี้ขึ้นอยู่กับคะแนนรวมรายบุคคลของผู้เข้าแข่งขัน
ผลการแข่งขัน
การประกาศผลครั้งสุดท้ายถูกจัดขึ้นในวันที่ 20 เมษายน 2566 โดยมีผู้ดำเนินรายการคือ ฮวัง มิน-ฮย็อน และได้ประกาศชื่อบอยแบนด์วงใหม่นี้ว่า ซีโรเบสวัน ( หรือเรียกสั้น ๆ ว่า ซีบีวัน (ZB1))
โดยกติกาในครั้งนี้นักสร้างดาวสามารถโหวตให้กับผู้เข้าแข่งขันเพียง 1 คนเท่านั้น,ในการโหวตครั้งนี้มีจำนวนการโหวตทั้งหมด 9,398,916 คะแนน จาก 184 ประเทศทั่วโลก โดยประกอบไปด้วยคะแนนโหวตจำนวน 8,177,501 คะแนนจากการโหวตในรอบแรกที่เริ่มตั้งแต่วันที่ 7 เมษายน - 19 เมษายน 2566 และคะแนนโหวตอีก 1,221,415 คะแนน ในวันที่ 20 เมษายน 2566 ในเวลาการถ่ายทอดสดเป็นเวลา 1 ชั่วโมงก่อนการประกาศผล และคะแนนในช่วงเวลานี้จะมีค่าคะแนนเพิ่มขึ้นเป็น 2 เท่าจากคะแนนปกติ โดยแบ่งออกเป็นคะแนนโหวตจากผู้ชมในประเทศเกาหลีใต้จำนวน 1.87 ล้านโหวตและ 7.52 ล้านโหวตจากผู้ชมทั่วโลก
เชโลเวคซคีโนอัปปาราตอม
เชโลเวคซคีโนอัปปาราตอม (Человек с кино-аппаратом, Людина з кіноапаратом) เป็นภาพยนตร์เงียบทดลองแนวสารคดีจากสหภาพโซเวียต กำกับโดย Dziga Vertov และตัดต่อโดยภรรยาของเขา Elizaveta Svilova
ผลการสำรวจจากนิตยสาร Sight & Sound ของสถาบันภาพยนตร์อังกฤษ ในปี 2012 นักวิจารณ์ได้ให้ เชโลเวคซคีโนอัปปาราตอม อยู่ในอันดับที่แปดของภาพยนตร์ที่ยิ่งใหญ่ที่สุดตลอดกาล และภาพยนตร์สารคดีที่ดีที่สุดตลอดกาลในนิตยสารฉบับเดียวกัน
อายส์ออนมี
อายส์ออนมี (Eyes On Me) อาจหมายถึง
ต้นไม้แบบทอดข้ามน้อยสุดแบบยุคลิด
ต้นไม้ทอดข้ามที่น้อยที่สุดแบบยุคลิด หรือ ต้นไม้แผ่ทั่วที่น้อยที่สุดแบบยุคลิด (Euclidean minimum spanning tree) เป็นปัญหาทางทฤษฎีกราฟเกี่ยวกับการหาต้นไม้ทอดข้ามที่น้อยที่สุดบนระนาบแบบยูคลิด หรือก็คือวิธีเชื่อมโยงจุดต่าง ๆ บนระนาบสองมิติ ให้เป็นต้นไม้และมีระยะทางรวมระหว่างจุดต่าง ๆ น้อยที่สุด โดยมองจุดต่าง ๆ เป็นจุดยอดและ ระยะทางระหว่างจุดยอดเป็นเส้นเชื่อม
ขั้นตอนวิธีในการคำนวณต้นไม้ทอดข้ามที่น้อยที่สุดแบบยุคลิด
ขั้นตอนวิธีที่ง่ายที่สุดในการคำนวณต้นไม้ทอดข้ามที่น้อยที่สุดแบบยุคลิด เมื่อมีจุดทั้งหมด n จุด ถ้ากราฟเป็นกราฟแบบบริบูรณ์ที่มีจุดยอด n จุด จะมีเส้นเชื่อม n (n-1) /2 เส้น คำนวณน้ำหนักของเส้นเชื่อมแต่ละเส้นด้วยการหาระยะห่างระหว่างคู่จุดยอดนั้น ๆ แล้วจึงใช้ขั้นตอนวิธีแบบพื้นฐานในการคำนวณต้นไม้แบบทอดข้ามเล็กสุด (เช่น ขั้นตอนวิธีของพริม (Prim's Algorithm) หรือ ขั้นตอนวิธีของครูสกาล (Kruskal's algorithm) ) แต่ถ้ากราฟเป็นกราฟใด ๆ ที่มีจุดยอด n จุด และมีเส้นเชื่อม Θ (n2) เส้น เราจะต้องการเวลา Ω (n2) และใช้พื้นที่ Ω (n2) ในการเก็บเส้นเชื่อมทุกเส้นในกราฟ
วีธีที่ดีกว่าในการคำนวณต้นไม้ทอดข้ามที่น้อยที่สุดแบบยุคลิด คือ การแบ่งเซตจำกัดของจุดบนระนาบ ให้เป็นเซตของสามเหลี่ยมเดอลันเนย์ : สุดท้ายแล้ว ขั้นตอนวิธีนี้จะใช้เวลาเป็น O (n log n) และใช้พื้นที่เป็น O (n)
ขนาดที่คาดหวัง
ขนาดที่คาดหวังของต้นไม้ทอดข้ามที่น้อยที่สุดแบบยุคลิด สำหรับจุดจำนวนมาก ถูกค้นคว้าโดย เจ.ไมเคิล สตีลเล กล่าวว่า ถ้า f เป็นฟังก์ชันความหนาแน่นของความน่าจะเป็นของจุดที่จะถูกเลือก แล้ว n ขนาดใด ๆ และ d \neq 1 ขนาดของต้นไม้ทอดข้ามที่น้อยที่สุดแบบยุคลิดจะประมาณได้ว่า
เมื่อ c (d) คือ ค่าคงที่ที่ขึ้นกับ d ซึ่งเราไม่ทราบค่าที่แน่นอนของค่าคงที่นี้ แต่สามารถประมาณได้จากหลักฐานการทดลอง
แมน เนรมิตร
แมน เนรมิตร (3 เมษายน พ.ศ. 2488 -) มีชื่อจริงว่า พยุง ทองเมืองหลวง เป็นนักร้องลูกทุ่งชาวไทย ชาวบ้านโป่งกูบ ตำบลพังตรุ อำเภอพนมทวน จังหวัดกาญจนบุรี หลังจากสำเร็จการศึกษาภาคบังคับที่โรงเรียนในบ้านเกิด ด้วยความชอบร้องเพลงร้อง จึงเริ่มจากการร้องเพลงเชียร์รำวงตามงานวัดแถวบ้าน
และยังได้ไปสมัครร้องเพลงกับ ครูเทียนชัย สมยาประเสริฐ, ครูสุรพล สมบัติเจริญ, ก้าน แก้วสุพรรณ เป็นต้น
ผลงานเพลง
เธอรู้หรือเปล่า
อนุรักษ์ ตั้งปณิธานนท์
อนุรักษ์ ตั้งปณิธานนท์ เป็นนักการเมืองชาวไทย เคยเป็นอดีต​ สมาชิกสภาผู้แทนราษฎรจังหวัดมุกดาหาร เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย และเป็นประธานสโมสรทีมฟุตบอลมุกดาหาร เอฟซี
อาชิกางะ โยชิเตรุ
อาชิกางะ โยชิเตรุ (足利義輝, 31 มีนาคม 1536 – 17 มิถุนายน 1565) บางทีเรียก โยชิฟูชิ หรือ โยชิฟูจิ โชกุนคนที่ 13 แห่ง รัฐบาลโชกุนอาชิกางะ ดำรงตำแหน่งจาก ค.ศ. 1546 ถึง 1565 ระหว่างปลาย ยุคมูโรมาชิ ของญี่ปุ่น เขาเป็นบุตรชายคนโตของโชกุนคนที่ 12 อาชิกางะ โยชิฮารุ และมารดาของเขาเป็นธิดาของ โคโนเอะ ฮิซามิชิ (ภายหลังเรียก เคจูอิง)
อนุรักษ์ ตั้งปณิธานนท์
ประวัติ
อนุรักษ์ ตั้งปณิธานนท์ เกิดเมื่อวันที่ 5 มิถุนายน พ.ศ. 2500 สำเร็จการศึกษาระดับปริญญาตรี นิติศาสตรบัณฑิต (น.บ.) และระดับปริญญาโท นิติศาสตรมหาบัณฑิต (น.ม.) จากมหาวิทยาลัยรามคำแหง และสำเร็จการศึกษาระดับปริญญาเอก รัฐประศาสนศาสตรดุษฎีบัณฑิต (รป.ด.) สาขาวิชารัฐประศาสนศาสตร์ จากมหาวิทยาลัยกรุงเทพธนบุรี อีกทั้งเคยได้รับปริญญาศิลปศาสตร์มหาบัณฑิตกิตติมศักดิ์ (ศศ.ม.) สาขารัฐประศาสนศาสตร์ จากมหาวิทยาลัยรามคำแหง
อนุรักษ์ สมรสกับสุวรรณี ตั้งปณิธานนท์ นายกเทศมนตรีเมืองมุกดาหาร มีบุตรและธิดา 4 คน
งานการเมือง
อนุรักษ์ เคยเป็นสมาชิกสภาเทศบาลเมืองมุกดาหาร และนายกเทศมนตรีเมืองมุกดาหาร 3 สมัย กลุ่มเรารักมุกดาหาร ต่อมา พ.ศ. 2550 ลาออกมาลงสมัครสมาชิกสภาผู้แทนราษฎรเป็นครั้งแรก สังกัดพรรคมัชฌิมาธิปไตย แต่ไม่ได้รับเลือกตั้ง โดยได้คะแนนมาเป็นอันดับที่ 4 ของจังหวัด (มี ส.ส. ได้ 2 คน) พ.ศ. 2554 ลงสมัครในนามพรรคเพื่อไทย และได้รับการเลือกตั้งเป็นครั้งแรก โดยเอาชนะนางวรศุลี สุวรรณปริสุทธิ์ อดีต ส.ส. 3 สมัยจากพรรคภูมิใจไทย
ในปี 2566 เขาถูกศาลฎีกาแผนกคดีอาญาของผู้ดำรงตำแหน่งทางการเมือง พิพากษาจำคุำ 6 ปี จากกรณีเรียกรับเงินจำนวน 5 ล้านบาท จากอธิบดีกรมทรัพยากรน้ำบาดาลแลกกับการผ่านงบประมาณ ในขณะที่เขาเป็นอนุกรรมาธิการแผนงานบูรณาการ 2 สภาผู้แทนราษฎร
สมาชิกสภาผู้แทนราษฎร
อนุรักษ์ ตั้งปณิธานนท์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ฆอรอวัตส์
ฆอรอวัตส์ (խորոված, ) คืออาหารย่างประเภทหนึ่งของชาวอาร์มีเนีย อาจนำเนื้อสัตว์นั้นไปหมักก่อนนำไปย่างหรือไม่ก็ได้ เนื้อสัตว์ที่ใช้คือเนื้อแกะ เนื้อหมู เนื้อวัว เนื้อไก่ เนื้อปลา หรือแม้กระทั่งเนื้อลูกวัว ฆอรอวัตส์ถือเป็นอาหารจานพิเศษในเทศกาลต่าง ๆ คำว่า ฆอรอวัตส์ แปลว่า "ที่ถูกย่าง" โดยแผลงมาจากคำกริยา ฆอรอแวล (խորովել) ซึ่งแปลว่า "ย่าง"
สูตรอาหารหนึ่งแนะนำว่าในการทำฆอรอวัตส์ให้ดีนั้น ไม้เสียบเนื้อควรห่างจากไฟย่างประมาณ 12–15 เซนติเมตร ควรจัดเนื้อชิ้นที่หนาที่สุดไว้ตรงกลางไม้เสียบ และควรให้ไม้เสียบแต่ละไม้อยู่ชิดกันเพื่อกักความร้อนขณะย่าง ในประเทศอาร์มีเนียเองนั้นยังนิยมใช้เนื้อสัตว์ติดกระดูกมาย่างในรูปของแลมบ์ช็อปหรือพอร์กช็อป นอกจากเนื้อสัตว์ย่างแล้ว บ่อยครั้งยังเสิร์ฟผักชนิดต่าง ๆ เป็นเครื่องเคียง อย่างหน่อไม้ฝรั่งหรือถั่วแขกที่นำไปผัดใส่ไข่ คล้ายไข่คนใส่ผัก เป็นต้น
ถนนปรอเชียน (Պռոշյանի փողոց) ในเยเรวานได้รับการขนานนามจากชาวต่างชาติว่าเป็น "ถนนสายบาร์บีคิว" เนื่องมาจากร้านฆอรอวัตส์จำนวนมากเรียงรายอยู่ข้างถนน นับตั้งแต่ปี 2009 มีการจัดเทศกาลฆอรอวัตส์ขึ้นทุกปีในเมืองอัฆทาลาทางตอนเหนือของประเทศ
วัดหนองเอื้อง
วัดหนองเอื้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขากระปุก อำเภอท่ายาง จังหวัดเพชรบุรี มีเนื้อที่รวมทั้งสิ้น 59 ไร่ 3 งาน 64 ตารางวา ปัจจุบันมีพระอธิการวีระ ปภาโส ดำรงตำแหน่งเจ้าอาวาส
วัดหนองเอื้องตั้งวัดเมื่อวันที่ 30 ตุลาคม พ.ศ. 2543 โดยนายสง่า จันทร์สง่า เป็นผู้ขออนุญาตสร้างวัด
วัดหนองเอื้องมีสภาพพื้นที่บริเวณรอบข้างเป็นเขา อยู่ในพื้นที่โครงการจัดการพัฒนาที่ดินตามพระราชประสงค์หนองพลับ-กลัดหลวง ภายในวัดมีสิ่งก่อสร้างที่สำคัญ ได้แก่ อุโบสถที่สร้างตามแบบของพระอุโบสถวัดพระราม 9 กาญจนาภิเษก ศาลาการเปรียญกว้าง 10 เมตร ยาว 15 เมตร เป็นอาคารไม้ หอสวดมนต์กว้าง 10 เมตร ยาว 15 เมตร สร้างเมื่อ พ.ศ. 2535 เป็นอาคารไม้ กุฏิสงฆ์ จำนวน 5 หลัง เป็นอาคารไม้ 3 หลัง และตึก 2 หลัง ศาลาอเนกประสงค์ กว้าง 12 เมตร ยาว 20 เมตร สร้างเมื่อ พ.ศ. 2540 เป็นอาคารไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว เมรุ ฌาปนสถาน เรือนสุขา และสระน้ำ
ออสการ์ กุสตาฟ เรย์ลันเดอร์
ออสการ์ กุสตาฟ เรย์ลันเดอร์ (Oscar Gustave Rejlander) (สวีเดน พ.ศ. 2374 - ลอนดอน 18 มกราคม พ.ศ. 2418) เป็นผู้บุกเบิกการถ่ายภาพศิลปะสมัยวิกตอเรีย  เขาได้รับการศึกษาจากที่โรม และไปพักอยู่ที่เมือง ลิงคอล์น ในอังกฤษ เขาได้ทิ้งงานแท้ๆของเขาคือ นักวาดภาพและนักวาดรูปย่อคน หลังจากที่เขาเห็นว่าภาพถ่ายสามารถเก็บภาพได้ละเอียด อีกด้านหนึ่งมีผู้อ้างว่าเขาได้รับแรงบันดาลใจจาก Henry Fox Talbot
เขาได้ตั้งร้านวาดภาพบุคคลขึ้นที่เมือง wolverhampton ซึ่งเป็นเมืองอุตสาหกรรมในเขตมิดแลนด์ของอังกฤษ เมื่อปี พ.ศ. 2389 (ค.ศ. 1846) ปี พ.ศ. 2393 (ค.ศ. 1850) เขาได้เรียนรู้วิธีการทำคอลโลเดียนเปียกได้อย่างรวดเร็วและเปลี่ยนธุรกิจของเขา ไปเป็นธุรกิจทางด้านการถ่ายภาพ เขาทำการทดลองหลายอย่างเพื่อที่จะให้ภาพถ่ายของเขาสมบูรณ์แบบ  รวมถึงเทคนิค  combination printing ซึ่งคิดว่าเขาอาจจะเป็นคนคิดขึ้นมา เขาเป็นเพื่อนกับชาลส์ ลุตวิดจ์ ดอดจ์สัน ผู้เก็บสะสมงานชิ้นแรกๆ ของเขาและปรึกษากันเรื่องทางเทคนิค หลังจากนั้นเรจลันเดอร์ได้สร้างภาพที่มีชื่อเสี่ยงที่สุดและเปิดเผยที่สุดของดอดจ์สัน งานชิ้นแรก ๆ ของเขานั้นไม่ได้ช่วยทำชื่อเสียงให้กับเขาเท่าไหร่ และเขาได้เข้าร่วมในงาน Paris Exhibition ในปี พ.ศ. 2398 (ค.ศ. 1855) และในปี พ.ศ. 2400 (ค.ศ. 1857) เขาได้ทำงานลักษณะเปรียบเทียบที่มีชื่อเสียงที่สุดของเขา ที่มีชื่อว่า "The two ways of life" นี่เป็นเทคนิคการต่อภาพแบบไร้รอยจากภาพ 32 ใบ
เนื่องด้วยความสำเร็จนี้และด้วยการเป็นสมาชิกของ สมาคมถ่ายภาพหลวงแห่งลอนดอน นั้นได้รับการยอมรับในกรุงลอนดอน เขาย้ายสตูดิโอของเขาไปที่ลอนดอนประมาณปี พ.ศ. 2405 (ค.ศ. 1862) และหลังจากนั้นก็ทดลองเทคนิคการถ่ายภาพซ้อนสอง การประกอบภาพซ้อน การเปลี่ยนแปลงรูปและการตกแต่งภาพ เขาได้กลายเป็นผู้นำทางด้านเทคนิคการถ่ายภาพและเขาสอนเขียนบทความที่โด่งดังด้วย
เจ้าชายดานิลอ มกุฎราชกุมารแห่งมอนเตเนโกร
พระองค์ทรงเข้าพระราชพิธีอภิเษกสมรสกับ ดัชเชสจัตตาแห่งเมคเลินบวร์ค-ชเตรลิทซ์ พระธิดาใน อดอลฟัส เฟรเดอริก แกรนด์ดยุกที่ 5 แห่งเมคเลินบวร์ค-ชเตรลิทซ์ แต่ไม่มีพระบุตร ต่อมาพระองค์ได้เสด็จพระราชดำเนินไปประทับ ณ ประเทศออสเตรีย และเสด็จทิวงคตเมื่อวันที่ 24 กันยายน ค.ศ. 1939 สิริพระชนมายุ 67 พรรษา
กลยุทธ์ปิดฟ้าข้ามทะเล
กลยุทธ์ปิดฟ้าข้ามทะเล หรือ หมานเทียนกว้อไห่ (Deceive the heavens to cross the ocean; ) เป็นหนึ่งในกลศึกสามก๊ก กลยุทธ์ที่มีความหมายถึงการที่คิดหรือมองข้ามสิ่งใด ๆ ก็ตาม ที่คิดว่าตนเองนั้นได้ตระเตรียมการไว้พร้อมสรรพแล้ว ก็มักจะมีความประมาทเลินเล่อและมองข้ามศัตรูไปอย่างง่ายดาย พบเห็นสิ่งใดที่มองเห็นเสมอในยามปกติก็ไม่บังเกิดความสงสัยหรือติดใจในสิ่งนั้น เกิดความชะล่าใจในตนเอง การบุกเข้าโจมตีศัตรูโดยที่ศัตรูไม่ทันรู้ตัวและตั้งระวังทัพได้ทันนับว่าเป็นการได้ชัยชนะในการต่อสู้มาแล้วครึ่งหนึ่ง สามารถเอาชนะได้อย่างง่ายดาย การปกปิดอำพรางซ่อนเร้น จึงเป็นกลยุทธ์ที่มีความสำคัญมากที่สุดในการทำศึกสงคราม
มรรควิถีแห่งการใช้ยุทธวิธีในการต่อสู้กับศัตรูที่แข็งแกร่งกว่า เมื่อเผชิญหน้ากับศัตรูที่เข้มแข็งกว่าควรใช้วิธี "นบน้อมถ่อมตน" ปฏิบัติตนอย่างนอบน้อมทำให้ศัตรูเกิดความเหลิงลำพอง หย่อนคลายความระมัดระวัง แล้วจงรอคอยจนกระทั่งได้จังหวะและโอกาสเหมาะสมจึงรุกเข้าโจมตีให้พินาศย่อยยับ ตำราพิชัยสงครามซุนวูกล่าวไว้ว่า "พึงถ่อมตัวพินอบพิเทาเสริมให้ศัตรูโอหังได้ใจ" ตัวอย่างการนำเอากลยุทธ์ปิดฟ้าข้ามทะเลไปใช้ได้แก่ลิบองที่ปลอมตนเป็นพ่อค้าเดินเรือสำเภา ลอบบุกเข้าโจมตีเกงจิ๋วโดยที่กวนอูไม่รู้ตัวแม้แต่น้อย
ตัวอย่างกลยุทธ์
เมื่อคราวที่จูกัดเหลียงวางกลอุบายยึดเอาเกงจิ๋วจากซุนกวนมาให้เล่าปี่ ได้มอบหมายให้กวนอูเป็นผู้รักษาเมือง มีหน้าที่คอยสอดส่องตรวจตราดูแลและรักษาเกงจิ๋วไว้ ซุนกวนเมื่อเสียเกงจิ๋วและเสียรู้ให้แก่จูกัดเหลียงก็โกรธแค้น จึงส่งกองทัพมาหมายจะยึดเอาเกงจิ๋วคืนเป็นของตนโดยมอบหมายให้ลิบองเป็นแม่ทัพ คุมทหารพันนายจากกังตั๋งไปเผชิญหน้ากับกวนอูที่ลกเค้าซึ่งเป็นเขตแดนติดต่อกัน ขณะนั้นกวนอูนำทัพยกไปตีซงหยงได้สำเร็จก็เกิดความระแวงลิบองที่ตั้งทัพเผชิญหน้ากัน เกรงลิบองจะนำกำลังทหารเข้ายึดเกงจิ๋วคืน จึงสั่งการให้ทหารปลูกร้านเพลิงเรียงรายตามริมฝั่งแม่น้ำเริ่มจากด่านลกเค้าเรื่อยมาจนถึงเกงจิ๋ว ระยะทางให้มีความห่างไกลกันประมาณสองร้อยถึงสามร้อยเส้น พร้อมสั่งให้คนอยู่ดูแลรักษามิได้ขาด
กวนอูสั่งการให้ทหารอยู่ประจำจุดรักษาร้านเพลิงจุดละห้าสิบคน ถ้าแม้นลิบองนำทัพเข้ายึดเกงจิ๋วในตอนกลางคืนให้จุดเพลิงให้สว่าง ถ้าแม้นนำทัพมาตอนกลางวันให้สุมจนเกิดควันขึ้น ควันจากเพลิงจะเป็นสัญญาณให้กวนอูนำทัพกลับมาช่วยได้ทัน กวนอูคุมหารบุกตีฝ่าไปจนถึงอ้วนเสียและฆ่าบังเต๊กนายทหารของโจโฉตาย สุมาอี้จึงออกกลอุบายในการศึกแก่ซุนกวนให้นำทัพไปเพื่อยึดตีเกงจิ๋วคืน ลิบองที่ตั้งทัพเผชิญหน้ากวนอูรู้ถึงการที่กวนอูจัดตั้งทัพระวังเมืองอย่างรัดกุมและเข้มแข็ง จึงหาโอกาสบุกเข้ายึดเกงจิ๋วคืนโดยวางกลอุบายแสร้งทำเป็นป่วยไข้อย่างหนักจนไม่สามารถนำทัพได้
ซุนกวนทราบข่าวลิบองล้มป่วยก็ไม่สบายใจ ลกซุนจึงกล่าวแก่ซุนกวนว่า "ซึ่งลิบองป่วยนั้นเป็นอุบาย เห็นหาป่วยจริงไม่" ซุนกวนจึงให้ลกซุนทำทีไปเยี่ยมดูอาการป่วยของลิบองเพื่อให้รู้แน่นอนว่าเป็นกลอุบาย ครั้นรู้แจ้งว่าลิบองแกล้งป่วยจากการที่กวนอูตระเตรียมทหาร ปลูกร้านเพลิงรายตามแม่น้ำ ป้องกันบ้านเมืองเป็นมั่นคง ลกซุนก็แสร้งหัวเราะพร้อมกับออกอุบายให้แก่ลิบองในการยึดครองเกงจิ๋วว่า "ซึ่งเมืองเกงจิ๋วตระเตรียมทหารแลจัดแจงเมืองไว้ทั้งนี้ เพราะกวนอูคิดวิตกอยู่ด้วยท่านมาตั้งอยู่ที่นี่จึงไม่ไว้ใจ ถ้าท่านรู้อุบายทำเป็นป่วยไปเสียจากที่นี้แลจัดแจงให้ผู้อื่นมาอยู่แทน แล้วให้พูดสรรเสริญกวนอู กวนอูก็จะทะนงใจจะอยู่รบเอาเมืองอ้วนเซียให้ได้ ไม่คิดระวังหลัง เราจึงคิดวกไปตีเอาเมืองเกงจิ๋วก็จะได้โดยง่าย" ลิบองได้ยินกลอุบายของลกซุนก็ดีใจ จึงแสร้งทำป่วยต่อไปและขอให้ซุนกวนแต่งตั้งลกซุนเป็นแม่ทัพดูแลกองทัพแทนตน
เมื่อลกซุนที่ได้รับการแต่งตั้งเป็นแม่ทัพแทนลิบองเดินทางมาถึงกองทัพ ก็มอบหมายให้ม้าใช้ถือหนังสือและแต่งเครื่องบรรณาการไปขอผูกมิตรไมตรีต่อกวนอูความว่า "บัดนี้ซุนกวนให้ข้าพเจ้าออกมารักษาค่ายลกเค้าแทนลิบอง ข้าพเจ้าขัดมิได้ก็ออกมาอยู่ ขอท่านจงเป็นที่พึ่งแก่ข้าพเจ้าด้วย" กวนอูเห็นลกซุนได้รับแต่งตั้งเป็นแม่ทัพแทนลิบอง จึงถามผู้ถือหนังสือว่า "ลิบองซึ่งรักษาอยู่ก่อนนั้นไปไหนเล่า" ผู้ถือหนังสือจึงตอบว่า "ลิบองนั้นป่วยอยู่ จึงให้ลกซุนออกมารักษาแทน" กวนอูจึงกล่าวแก่ผู้ถือหนังสือว่า "ซุนกวนนี้ก็เป็นคนดี เหตุไฉนจึงใช้ให้ลูกเด็กออกมาอยู่ดังนี้" ผู้ถือหนังสือจึงว่า "ลกซุนให้ข้าพเจ้าถือหนังสือกับสิ่งของทั้งปวงมาคำนับท่าน จะให้ท่านทั้งสองฝ่ายเป็นไมตรีแก่กัน ขอท่านได้รับเอาสิ่งของทั้งนี้ไว้ด้วยเถิด"
กวนอูนั้นเป็นผู้ที่หยิ่งต่อผู้ที่เข้มแข็งกว่าตนเอง รวมทั้งไม่ทำร้ายผู้ที่อ่อนแอกว่า เห็นว่าลกซุนอายุยังน้อยรวมทั้งมีความอ่อนน้อมถ่อม มีสัมมาคาราวะในตนก็นึกประมาท ไม่ติดใจสงสัยในตัวลกซุนที่แต่งเครื่องบรรณาการมาขอผูกมิตรไมตรีรวมทั้งเลิกระแวงทหารจากกังตั๋งที่จะบุกเข้ายึดเกงจิ๋ว ทำให้การป้องกันรักษาเกงจิ๋วที่รัดกุมและแข็งแกร่งเกิดการหละหลวม ลิบองที่แสร้งป่วยจนไม่สามารถนำทัพได้สบโอกาสยึดเกงจิ๋วคืน จึงจัดแจงนำกำลังทหารสามหมื่นลงซุ่มไว้ในเรือแปดสิบลำ ให้ทหารซึ่งชำนาญในการเรือใส่เสื้อขาว ทำเป็นเพศลูกค้าสำหรับแจวเรือ จึงให้ฮันต๋ง จิวท่าย เจียวขิม จูเหียน พัวเจี้ยง ชีเซ่งและเตงฮองเป็นนายทหารเจ็ดคน ตนเองปลอมตัวเป็นพ่อค้าและนำทัพเข้ายึดร้านเพลิงทีละแห่ง จากด่านลกเค้าจนถึงเกงจิ๋วโดยที่ไม่มีผู้ใดรู้ตัวแม้แต่คนเดียว
ทหารลิบองแสร้งทำเป็นลูกค้าเรือสำเภาถูกพายุซัดเข้ามา ทำทีขออาศัยร้านเพลิงเพื่อหลบพัก ทหารซึ่งรักษาร้านเพลิงก็หลงเชื่อจึงให้จอดเรืออาศัย ครั้นถึงเวลาประมาณทุ่มเทษ ลิบองจึงสั่งการให้ทหารในเรือสำเภาล้อมจับทหารซึ่งรักษาร้านเพลิงลงเรือสิ้นทุกร้าน และปลอบเอาใจทหารกวนอูซึ่งจับมาแต่ร้านเพลิงนั่นว่า "ท่านจงอยู่ทำราชการศึกด้วยเราเถิด เราจะปูนบำเหน็จแก่ท่านให้ถึงขนาด" ลิบองออกอุบายเกลี้ยกล่อมทหารกวนอูที่ถูกควบคุมตัวเป็นเชลยให้ร้องเรียกเพื่อนทหารที่อยู่ภายในเกงจิ๋วเพื่อเปิดประตูให้ ทหารกวนอูไม่ทันระวังและไม่คาดคิดมาก่อนว่าจะกลายเป็นทหารของศัตรูจึงยอมเปิดประตูรับ ลิบองจึงนำทัพเข้ายึดเกงจิ๋วคืนอย่างง่ายดาย ทำให้กวนอูต้องกลอุบายของลิบองและลกซุนจนเสียเกงจิ๋วให้แก่ลิบองด้วยความประมาทและชะล่าใจในการป้องกันรักษาเมือง กลยุทธ์ปิดฟ้าข้ามทะเลหรือหมานเทียนกว้อไห่ของลิบอง ก็ประสบความสำเร็จในการยึดเอาเกงจิ๋วคืนให้แก่ซุนกวนและเอาชนะกวนอูได้อย่างงดงาม
อภิธานศัพท์ทฤษฎีกราฟ
ทฤษฎีกราฟเติบโตอย่างรวดเร็วในวงการวิจัยด้านคณิตศาสตร์ และมีคำศัพท์เฉพาะทางอยู่หลายคำ บทความนี้จะรวบรวมคำและความหมายของศัพท์ในทฤษฎีกราฟ
พื้นฐาน
กราฟ G มีส่วนประกอบพื้นฐานอยู่ 2 ส่วนคือ จุดยอด และ เส้นเชื่อม เส้นเชื่อมทุกเส้นมีจุดยอดปลาย 2 จุด ซึ่งจุดยอดปลายจะเชื่อมโยงหรือประชิดกัน ดังนั้นจึงสามารถนิยามเส้นเชื่อมในรูปแบบของคู่ไม่อันดับในกรณีของกราฟไม่มีทิศทาง หรือคู่อันดับในกรณีของกราฟมีทิศทาง (อ่านหัวข้อทิศทาง)
จุดยอด มักเขียนแทนด้วยจุด เซตจุดยอดของ G เขียนแทนด้วย V(G) หรือ V อันดับของกราฟ คือ จำนวนของจุดยอด ซึ่งเท่ากับ |V(G)|
เส้นเชื่อม (ในที่นี้คือเส้นเชื่อมไม่มีทิศทางซึ่งเป็นคู่ไม่อันดับของจุดยอด) มักเขียนแทนด้วยเส้นที่เชื่อมระหว่างจุดยอด (จุดยอดปลาย) 2 จุด เส้นเชื่อมที่มีจุดยอดปลายเป็น x กับ y จะเขียนแทนด้วย xy โดยไม่มีสัญลักษณ์ใดๆอยู่ตรงกลาง เซตของเส้นเชื่อมของ G เขียนแทนด้วย E (G) หรือ E
ขนาดของกราฟ คือจำนวนของเส้นเชื่อม ซึ่งเท่ากับ |E(G)|
วงวน คือ เส้นเชื่อมที่มีจุดยอดปลายเป็นจุดยอดเดียวกัน ลิงก์ คือ เส้นเชื่อมที่มีจุดยอดปลายทั้ง 2 เป็นคนละจุด เส้นเชื่อมซ้ำ คือ เส้นเชื่อมที่มีเส้นเชื่อมอื่นเชื่อมจุดยอดปลายทั้งสองของมันเหมือนกัน เส้นเชื่อมเชิงเดียว คือ เส้นเชื่อมที่ไม่เป็นเส้นเชื่อมซ้ำ กราฟเชิงเดียว คือ กราฟที่ไม่มีเส้นเชื่อมซ้ำและไม่มีวงวน มัลติกราฟ คือ กราฟที่อาจมีเส้นเชื่อมซ้ำแต่นิยามอนุญาตให้มีวงวนหรือไม่มีวงวนก็ได้ กราฟเทียม คือกราฟที่อาจมีเส้นเชื่อมซ้ำและอาจมีวงวน
การระบุชื่อกราฟ คือ การกำหนดชื่อให้กับเส้นเชื่อมและจุดยอดของกราฟ (โดยทั่วไปมักกำหนดชื่อด้วยจำนวนธรรมชาติ) กราฟที่ระบุชื่อให้กับเส้นเชื่อมหรือจุดยอด จะเรียกว่า กราฟระบุชื่อ ถ้าไม่ได้ระบุชื่อ เรียกว่า กราฟไม่ระบุชื่อ อาจจำแนกเป็นการระบุชื่อที่จุดยอดหรือเส้นเชื่อมอีกก็ได้
กราฟอนันต์ คือ กราฟที่มีจุดยอดอยู่เป็นอนันต์ หรือมีเส้นเชื่อมอยู่เป็นอนันต์ กราฟที่ไม่เป็นกราฟอนันต์ เรียกว่า กราฟจำกัด
กราฟ G และ H จะสมสัณฐาน ก็ต่อเมื่อ เราสามารถจับคู่หนึ่งต่อหนึ่งระหว่างจุดยอดของกราฟทั้งสองได้ โดยที่ จุดยอดสองจุดใดๆใน G จะประชิดกันก็ต่อเมื่อ จุดยอดสองจุดที่สมนัยกับมันใน H ประชิดกันด้วย
กราฟย่อย
กราฟย่อย ของกราฟ G คือกราฟที่มีเซตจุดยอดและเซตเส้นเชื่อม เป็นเซตย่อยของ G
แนวเดิน
แนวเดิน คือ ลำดับสลับระหว่างจุดยอดและเส้นเชื่อม โดยเริ่มต้นและลงท้ายที่จุดยอด โดยที่จุดยอดจะต่อกับเส้นเชื่อมที่อยู่หน้าและตามหลังมันในลำดับ แนวเดินปิดคือแนวเดินที่จุดยอดแรกและจุดยอดท้ายเป็นจุดยอดเดียวกัน แนวเดินที่ไม่เป็นแนวเดินปิดเรียกว่า แนวเดินเปิด
ความยาวของแนวเดิน คือ จำนวนเส้นเชื่อมที่ใช้ในแนวเดิน
รอยเดิน คือ แนวเดินที่ใช้เส้นเชื่อมแต่ละเส้นเพียงครั้งเดียว รอยเดินปิด เรียกว่า ทัวร์ หรือ วงจร
วัฏจักรคี่ คือ วัฏจักรที่มีความยาวเป็นจำนวนคี่ วัฏจักรคู่ คือ วัฏจักรที่มีความยาวเป็นจำนวนคู่ มีทฤษฎีบทหนึ่งกล่าวว่า กราฟจะเป็นกราฟสองส่วน ก็ต่อเมื่อ มันไม่มีวัฏจักรคี่อยู่
กราฟอวัฏจักร คือ กราฟที่ไม่มีวัฏจักร กราฟวัฏจักรเดียว คือกราฟที่มีวัฏจักรอยู่ 1 วัฏจักร
C1 เรียกว่า วงวน C2 เรียกว่าคู่ของเส้นเชื่อมซ้ำ C3 เรียกว่า รูปสามเหลี่ยม
ต้นไม้
ต้นไม้ คือ กราฟเชิงเดียวเชื่อมโยงที่ไม่มีวัฏจักร ใบ คือ จุดยอดที่มีระดับขั้นเท่ากับ 1 เส้นเชื่อมใบ คือ เส้นเชื่อมที่ต่อกับใบ จุดยอดที่ไม่ใช่ใบเรียกว่า จุดยอดภายใน ต้นไม้จะถูกเรียกว่า ต้นไม้มีราก ถ้ามีจุดยอดหนึ่งจุดที่ถูกกำหนดให้เป็นราก ต้นไม้มีรากจะเป็นกราฟอวัฏจักรระบุทิศทางเมื่อเส้นเชื่อมชี้ออกจากรากเสมอ
ต้นไม้ เป็นโครงสร้างข้อมูลที่นิยมใช้กันในวิทยาการคอมพิวเตอร์ (ดูโครงสร้างข้อมูลแบบต้นไม้)
ป่า คือ กลุ่มของต้นไม้ที่ไม่มีจุดยอดร่วมกัน
ต้นไม้ย่อยของกราฟ G คือ กราฟย่อยที่เป็นต้นไม้
ต้นไม้ทอดข้าม คือ กราฟย่อยทอดข้ามที่เป็นต้นไม้ กราฟเชื่อมโยงจะมีต้นไม้ทอดข้ามเสมอ
กลุ่มพรรคพวก
กราฟแบบบริบูรณ์ Kn คือ กราฟเชิงเดียวที่มีจุดยอด n จุด และจุดยอดทุกจุดจะประชิดกับจุดยอดอื่นๆทุกจุด กราฟแบบบริบูรณ์ที่มีจุดยอด n จุด เขียนแทนด้วย Kn ซึ่งจะมีเส้นเชื่อม n (n-1)/2 เส้น
กลุ่มพรรคพวกในกราฟ คือ กลุ่มของจุดยอดที่จุดยอดทุกจุดในกลุ่มประชิดกัน กลุ่มพรรคพวกอันดับ k คือ กลุ่มพรรคพวกที่มีจุดยอด k จุด จากตัวอย่างข้างบน จุดยอด 1, 2, 5 เป็นกลุ่มพรรคพวกอันดับ 3 หรือเรียกว่า รูปสามเหลี่ยม
หมายเลขกลุ่มพรรคพวก ω (G) ของกราฟ G คือ อันดับของกลุ่มพรรคพวกที่ใหญ่สุดใน G
การประชิด และระดับขั้น
ระดับขั้น dG (v) ของจุดยอด v ในกราฟ G คือ จำนวนเส้นเชื่อมที่ต่อกับ v ถ้าเส้นเชื่อมเป็นวงวนให้นับสองครั้ง จุดเอกเทศ คือ จุดยอดที่มีระดับขั้น 0. ใบ คือ จุดยอดที่มีระดับขั้น 1. จากกราฟตัวอย่าง จุดยอด 1 และ 3 มีระดับขั้น 2. จุดยอด 2, 4, 5 มีระดับขั้น 3. จุดยอด 6 มีระดับขั้น 1. ถ้า E เป็นเซตจำกัดแล้ว ผลบวกของระดับขั้นของจุดยอดในกราฟ จะเท่ากับจำนวนเส้นเชื่อมคูณสอง
ลำดับระดับขั้น คือรายการของระดับขั้นของกราฟ ที่เรียงลำดับจากมากไปน้อย (d1 ≥ d2 ≥ … ≥ dn)
จุดยอด u และจุดยอด v จะประชิดกัน ถ้ามีเส้นเชื่อมเชื่อมระหว่าง u กับ v เขียนแทนด้วย u ↓ v จากกราฟตัวอย่าง จุดยอด 1 กับ 2 ประชิดกัน แต่จุดยอด 2 กับ 4 ไม่ประชิดกัน
ระดับขั้นสูงสุด Δ (G) ของกราฟ G คือระดับขั้นที่มีค่าสูงสุดของจุดยอดในกราฟ ระดับขั้นต่ำสุด δ (G) ของกราฟ G คือระดับขั้นที่มีค่าต่ำสุดของจุดยอดในกราฟ
กราฟถ่วงน้ำหนักและเครือข่าย
กราฟถ่วงน้ำหนัก (weighted graph) คือ กราฟที่มีการกำหนดค่าให้กับเส้นเชื่อมแต่ละเส้น ซึ่งอาจเป็น ค่าใช้จ่าย, น้ำหนัก, ความยาว หรืออื่นๆขึ้นกับการใช้งาน บางคนเรียกกราฟประเภทนี้ว่าเครือข่าย กราฟถ่วงน้ำหนักนำไปใช้ในการแก้ปัญหาหลายๆอย่าง เช่น ปัญหาวิถีสั้นสุด เป็นต้น โดยทั่วไปน้ำหนักที่ถ่วงจะถือว่าเป็นจำนวนจริงบวก ในกรณีที่น้ำหนักเส้นเชื่อมเป็นลบได้จะมีการระบุเพิ่มเติม เนื่องจากการจัดการกับกรณีทั้งสองในหลายๆปัญหานั้นต่างกัน
โดยทั่วไปหากกล่าวถึงกราฟจะหมายถึงกราฟไม่ถ่วงน้ำหนัก (unweighted graph) ซึ่งไม่มีน้ำหนักถ่วงที่เส้นเชื่อม
ตู้ ฝู่
ตู้ ฝู่ (ค.ศ. 712–770) เป็นกวีเอกชื่อดังของจีนสมัยราชวงศ์ถัง มีชื่อจริงว่า จื้อเหมย มีฉายาว่าเส้นหลิงได้รับการยอมรับว่าเป็นนักกวีที่สำคัญของจีนเช่นเดียวกับหลี่ไป๋ และได้รับสมญานามว่าปราชญ์แห่งกวีด้วย ตู้ ฝู่นั้นเป็นหลานชายของตู้เสินเหยียน เขาเขียนบทกวีได้ตั้งแต่อายุยังน้อย จากบทกวีกว่า 1000 บทที่เขาแต่งไว้ ผลงานชิ้นเอกของเขา ได้แก่ เปย์เจิง ชิวซิ่ง และซันสื่อซันเปี๋ย เป็นต้น
พระยาขัติยะ
เจ้าหลวงขัติยะ (เจ้าคันธิยะ ณ ลำปาง) เจ้าผู้ครองนครลำปาง องค์ที่ 7 ครองราชย์ในปี พ.ศ. 2380 แต่ครองราชย์ได้เพียง 6 เดือน ก็เสด็จถึงแก่พิราลัย
ตู้ ฝู่
แหล่งข้อมูลอื่น
712770
พระยาขัติยะ
พระประวัติ
เจ้าคันธิยะ หรือเจ้าหลวงขัติยะ ทรงเป็นราชบุตร องค์ที่ 2 ของพระยาคำโสม เป็นพระอนุชาในพระยาไชยวงศ์ เจ้าผู้ครองนครลำปาง องค์ที่ 6
เมื่อพระยาไชยวงศ์ ถึงแก่พิราลัยในปี พ.ศ. 2380 พระยาอุปราชขัติยะ ได้เดินทางลงไปเฝ้าพระบาทสมเด็จพระนั่งเกล้าเจ้าอยู่หัว และได้รับพระกรุณาโปรดเกล้าฯ ตั้งให้เป็นพระยานครลำปาง ครั้นพระยาขัติยะ กราบถวายบังคมลงเดินทางกลับมายังนครลำปางได้เพียง 6 เดือน ก็ป่วยถึงแก่พิราลัย พระบาทสมเด็จพระนั่งเกล้าเจ้าอยู่หัว โปรดเกล้าฯ ให้พระยาสุเรนทร์ราชเสนา เป็นผู้แทนมาพระราชทานเพลิงศพ
ฮอสท์ เว็สเซิล
ฮอสท์ ลูทวิช เกออร์ค เอริช เว็สเซิล (Horst Ludwig Georg Erich Wessel; 9 ตุลาคม ค.ศ. 1907 – 23 กุมภาพันธ์ ค.ศ. 1930) เป็นผู้นำท้องถิ่นในกรุงเบอร์ลินของพรรคนาซีในหน่วยชตูร์มับไทลุง (ทหารกองพันพายุ) หรือหน่วย เอ็สอา ที่ได้เป็นที่รู้จักกันดีสำหรับผู้พลีชีพเสียสละเพื่อนาซีโดยโยเซ็ฟ เกิบเบิลส์ ภายหลังจากเว็สเซิลถูกสังหารในปี ค.ศ. 1930
เว็สเซิลได้เข้าร่วมครั้งแรกเป็นสมาชิกเยาวชนและกลุ่มกองกำลังกึ่งทหารฝ่ายขวาจัดสุดโต่ง แต่ต่อมาก็ได้ลาออกจากพวกเขาและเข้าร่วมหน่วยเอ็สเอ ทหารกองพันพายุที่ต่อสู้บนท้องถนน-พวกชุดกากีของพรรคนาซี เขาได้เข้ามามีบทบาทเป็นผู้บัญชาการหลายทีมของหน่วยเอ็สอาและเขตตำบล เมื่อวันที่ 14 มกราคม ค.ศ. 1930 เขาได้ถูกยิงที่ศีรษะโดยสองสมาชิกของพรรคคอมมิวนิสต์เยอรมนี (KPD) อัลเบร็ชท์ "อาลี" เฮอเลอร์ (Albrecht "Ali" Höhler) ถูกจับกุมและตั้งข้อกล่าวหาฆาตกรรม เฮอเลอร์ถูกตัดสินขั้นต้นให้จำคุกเป็นเวลา 6 ปี แต่ถูกหน่วยเอ็สอาบังคับให้ออกจากคุกและถูกฆ่าตายหลังจากที่นาซีขึ้นครองอำนาจ
พิธีศพของเว็สเซิลก็ได้รับความสนใจอย่างกว้างขวางในกรุงเบอร์ลิน พร้อมกับสมาชิกของพรรคนาซีหลายคนที่ได้มาร่วมงาน ภายหลังจากที่เขาเสียชีวิต เขาได้กลายเป็นสัญลักษณ์โฆษณาชวนเชื่อส่วนใหญ่ในนาซีเยอรมนี เพลงมาร์ชที่เขาเป็นคนเขียนเนื้อร้องได้ถูกเปลี่ยนชื่อเป็นฮอสท์-เว็สเซิล-ลีท ("เพลงฮอสท์ เว็สเซิล") และกลายเป็นเพลงสดุดีอย่างเป็นทางการของพรรคนาซี ภายหลังอดอล์ฟ ฮิตเลอร์ได้ขึ้นสู่อำนาจทั้งประเทศในปี ค.ศ. 1933 เพลงนี้ได้กลายเป็นเพลงชาติร่วมของเยอรมนี พร้อมกับบทกวีแรกของดัสด็อยทช์ลันท์ลีท หรือเป็นที่รู้จักกันคือ "ด็อยทช์ลันท์อือเบอร์อัลเลิส" (Deutschland über alles)
อายส์ออนมี (เพลงเฟย์ หว่อง)
อายส์ออนมี (Eyes On Me) เป็นเพลงป็อบบัลลาดที่ขับร้องโดยเฟย์ หว่อง เป็นเพลงธีมของวิดีโอเกม ไฟนอลแฟนตาซี VIII ที่วางตลาดในปี พ.ศ. 2542 ประพันธ์ทำนองโดยโนะบุโอะ อุเอะมะสึ คำร้องภาษาอังกฤษโดย คาโกะ โซเมยะ
ซิงเกิลเพลงนี้ออกวางจำหน่ายในประเทศญี่ปุ่น และได้รับรางวัลเพลงสากลแห่งปี ในพิธีมอบรางวัล Japan Gold Disc Award ครั้งที่ 14 จัดโดยสมาคมอุตสาหกรรมบันทึกเสียงแห่งประเทศญี่ปุ่น ในปี พ.ศ. 2543 เป็นเพลงจากวิดีโอเกมเพลงแรกที่ได้รับรางวัลนี้ โดยมียอดจำหน่ายซิงเกิลในประเทศญี่ปุ่นมากกว่า 500,000 แผ่น  เป็นซิงเกิลเพลงวิดีโอเกมที่มียอดจำหน่ายสูงสุด ก่อนที่จะถูกทำลายสถิติโดยเพลง "Hikari" ของฮิกะรุ อุตะดะ จากวิดีโอเกม คิงดอมฮารตส์ ในปี พ.ศ. 2545
ประเทศอิหร่านในโอลิมปิกฤดูร้อน 2016
ประเทศอิหร่าน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
มวยสากลสมัครเล่น
นักกีฬามวยสากลสมัครเล่นของอิหร่านมีคุณสมบัติเข้าแข่งขันรายการต่อไปนี้
ภาษายัซกุลยาม
ภาษายัซกุลยาม (yuzdami zevég, ภาษาทาจิก yazgulomi) เป็นภาษากลุ่มอิหร่านสาขาปาร์มีร์ มีผู้พูดเป็นภาษาแม่ 4,000 คนเมื่อ พ.ศ. 2537 ในบริเวณแม่น้ำยัซกุลยาม โคร์โน-บาดักซาน ประเทศทาจิกิสถาน ส่วนใหญ่ผู้พูดภาษาน้จะพูดภาษาทาจิกได้ด้วย ผู้พูดภาษานี้ต่างจากผู้พูดภาษากลุ่มปาร์มีร์อื่นๆคือไม่ได้นับถือศาสนาอิสลาม
สามารถเล็ก ก่อเกียรติยิม
สามารถเล็ก ก่อเกียรติยิม นักมวยสากลอาชีพชาวไทยมุสลิม มีชื่อจริงว่า วิทวัส บาซาเปียน (เกิด: 4 ธันวาคม พ.ศ. 2527; ที่อำเภอสะบ้าย้อย จังหวัดสงขลา; ชื่อเล่น: มะ)
แม่พระพาย
พระนางภารตี หรือ เป็นที่รู้จักและเคารพบูชาในไทยในชื่อของแม่พระพาย (Bharati,देवी स्वास्थी,) หรือ พระนางสวาตี (Svasti )หรือ พระนางลหรี (Lehari )เป็น เทพธิดาในศาสนาฮินดู โดยเป็นเทพีแห่งลม และเป็นเทพชายาของพระวายุเทพเจ้าแห่งลมในศาสนาฮินดู. นอกจากนี้ พระนางยังได้รับการกล่าวถึงชื่อในฐานะสักขีพยานในการทำบุญและกรวดน้ำต่างๆของชาวพุทธร่วมกับเทพบุตรและเทพธิดาต่างๆของคติฮินดูเช่นพระนางสวาหา พระนางคงคา ด้วย..
ในศาสนาฮินดู
ในฐานะที่เป็นเทพธิดาพระนางถือเป็นศักติของพระพาย ในคัมภีร์ ปุราณะและมหาภารตะ ของศาสนาฮินดู พระนางเป็นผู้อวตารเป็นพระนางเทราปตี ชายาของห้าพี่น้องราชวงศ์ปาณฑพ.
วัดบ่อเงินบ่อทอง
วัดบ่อเงินบ่อทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองแหน อำเภอพนมสารคาม จังหวัดฉะเชิงเทรา มีเนื้อที่รวมประมาณ 12 ไร่ 2 งาน 36 ตารางวา โดยมีพระมหาขุนแผน ฐิติธมฺโม เป็นเจ้าอาวาส
อาคารเสนาสนะที่สำคัญ ได้แก่ ศาลาบำเพ็ญบุญ 2 หลัง ศาลาอเนกกุศล 2 หลัง กุฏิเจ้าอาวาส 1 หลัง กุฏิสงฆ์ 7 หลัง ห้องสมุด 1 หลัง หอฉัน 1 หลัง ศาลาเมรุ 1 หลัง ห้องสุขา 45 ห้อง อาคารโรงเรียนพระปริยัติธรรม 1 หลัง ที่พักสามเณร 1 หลัง และลานประดิษฐานพระพุทธรูป
วัดบ่อเงินบ่อทองเป็นสถานที่จัดตั้งโรงเรียนพระปริยัติธรรม แผนกสามัญศึกษาระดับชั้นมัธยมศึกษาปีที่ 1–6 โดยจัดสอนวิชาธรรมศึกษา และภาษาบาลีแก่พระภิกษุสามเณร
พระยาน้อยอินท์
เจ้าหลวงน้อยอินทร์ หรือ "พระยาน้อยอินท์" เจ้าผู้ครองนครลำปาง องค์ที่ 8 และเจ้าผู้ครองนครลำพูน องค์ที่ 3 เป็นราชบุตรของพระยาคำโสม องค์ที่ 3 เป็นพระอนุชาพระยาขัติยะ
พระประวัติ
เจ้าน้อยอินท์ ได้รับโปรดเกล้าฯ แต่งตั้งเป็นเจ้าหลวงนครลำพูน เมื่อปี พ.ศ. 2370 สืบแทนพระเจ้านครลำพูนบุญมา ซึ่งถึงแก่พิราลัย จนกระทั่งในปี พ.ศ. 2381 เจ้าหลวงขัติยะ เจ้าผู้ครองนครลำปาง ถึงแก่พิราลัย รัชกาลที่ 3 จึงโปรดเกล้าฯ ให้เจ้าหลวงน้อยอินทร์ ไปเป็นเจ้าผู้ครองนครลำปางในปีเดียวกัน
ในปี พ.ศ. 2391 เจ้ามหาวงศ์ (ภายหลังคือ พระยามโหตรประเทศ) และเจ้าไชยลังกา (ภายหลังคือ เจ้าหลวงไชยลังกาพิศาล) พร้อมกันมีใบบอกกล่าวโทษพระยานครลำปางน้อยอินท์ และพระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้พระยาน้อยอินท์ เดินทางมาเข้าเฝ้าที่กรุงเทพมหานคร
ครั้นเดินทางมาถึงกรุงเทพฯ ยังมิทันได้ชำระความ เจ้าหลวงน้อยอินทร์ ถึงแก่พิราลัยเมื่อเดือน 2 ศักราช 1210 ปีวอก ตรงกับ พ.ศ. 2391 รวมพระชนมายุ 70 พรรษา รวมเป็นเจ้าผู้ครองนครลำพูน 11 ปี และครองนครลำปาง 10 ปี
พระโอรส
พระยาน้อยอินท์ มีราชโอรสและราชธิดา 12 พระองค์ อาจจะมีราชเทวีและหม่อมหลายพระองค์ตามธรรมเนียมของเจ้าผู้ครองนคร
จอห์น วิค แรงกว่านรก 4
จอห์น วิค แรงกว่านรก 4 (John Wick: Chapter 4, JW4) เป็นภาพยนตร์อเมริกันแนวนีโอ-นัวร์แอคชั่นระทึกขวัญ ปี ค.ศ. 2023 กำกับโดยแชด สตาเฮลสกี เขียนบทโดยเชย์ แฮตเทนและไมเคิล ฟินช์ ภาคต่อของ จอห์น วิค แรงกว่านรก 3 (2019) เป็นภาคที่ 4 ในแฟรนไชส์ของจอห์น วิค แสดงโดยคีอานู รีฟส์ เป็นจอห์น วิค ร่วมด้วยดอนนี่ เยน, บิล สกอชกวด, ลอเรนซ์ ฟิชเบิร์น และฮิโรยูกิ ซานาดะ
การพัฒนาภาพยนตร์ จอห์น วิค ภาคที่ 4 ได้รับการยืนยันก่อนที่จะมีการเปิดตัวภาคก่อน มีการประกาศอย่างเป็นทางการโดยไลออนส์เกต ซึ่งเป็นผู้จัดจำหน่ายในเดือนพฤษภาคม ค.ศ. 2019 ซึ่งยืนยันการกลับมาของรีฟส์ด้วย เป็นภาพยนตร์เรื่องแรกในแฟรนไชส์ที่ไม่ได้เขียนโดยเดเรก โคลสตัด ผู้สร้างแฟรนไชส์ โดยแฮตเทนได้รับการว่าจ้างในเดือนพฤษภาคม ค.ศ. 2020 ตามมาด้วยฟินช์ในเดือนมีนาคม ค.ศ. 2021 เพื่อให้บทภาพยนตร์สมบูรณ์ การถ่ายทำเกิดขึ้นตั้งแต่เดือนมิถุนายนจนถึงเดือนตุลาคม โดยมีสถานที่ถ่ายทำได้แก่ เบอร์ลิน, ปารีส, โอซากะ และนิวยอร์ก
เดิมมีกำหนดฉายในโรงภาพยนตร์ทั่วโลกโดยไลออนส์เกต ในวันที่ 21 พฤษภาคม ค.ศ. 2021 จอห์น วิค แรงกว่านรก 4 ถูกเลื่อนออกไปก่อนเนื่องจากการระบาดทั่วของโควิด-19 และการถ่ายทำภาพยนตร์พร้อมกันกับ เดอะ เมทริกซ์ เรเซอเร็คชั่นส์ (2021) ของคีอานู รีฟส์ ภาพยนตร์เรื่องนี้ออกฉายรอบปฐมทัศน์ที่เลสเตอร์สแควร์ในลอนดอนในวันจันทร์ที่ 6 มีนาคม ค.ศ. 2023 และออกฉายในโรงภาพยนตร์ในสหรัฐอเมริกาในวันพฤหัสบดีที่ 24 มีนาคม ค.ศ. 2023 สำหรับในประเทศไทยออกฉายวันแรกในวันอังคารที่ 22 มีนาคม พ.ศ. 2566 จอห์น วิค แรงกว่านรก 4 ได้รับการตอบรับในทางที่ดี ทำเงิน 432 ล้านดอลลาร์สหรัฐทั่วโลก กลายเป็นภาพยนตร์ทำเงินสูงสุดในแฟรนไชส์
เรื่องย่อ
หลังเหตุการณ์ในภาคที่ 3 จอห์น วิคหลบซ่อนตัวอยู่กับโบเวอรี คิงโดยมีแผนจะล้างแค้นสภาสูง จอห์นไปที่โมร็อกโกและสังหารผู้อาวุโส ชายคนเดียวที่อยู่เหนือสภาสูง สภาสูงจึงมอบหมายมาร์กี แว็งซ็อง เดอ กรามง สมาชิกอาวุโสให้เรียกวินสตันและคารอน ผู้ดูแลโรงแรมคอนทิเนนทัล สาขานครนิวยอร์กไปพบ กรามงตำหนิวินสตันแล้วปลดเขาออกจากตำแหน่งผู้จัดการโรงแรม สั่ง "อัปเปหิ" วินสตันหรือขับออกจากโลกนักฆ่า พร้อมทั้งระเบิดโรงแรมทิ้ง ก่อนจะยิงคารอนจนตาย ต่อมาเดอ กรามงไปที่ปารีสเพื่อเรียกตัวเคน นักฆ่าตาบอดที่เกษียณแล้วให้มาไล่ล่าจอห์น โดยข่มขู่ว่าจะฆ่าลูกสาวเขาหากไม่ทำตาม
จอห์นไปที่โรงแรมคอนทิเนนทัล สาขาโอซากะเพื่อพบกับชิมาสุ โคจิ ผู้จัดการโรงแรม ขณะเดียวกันเดอ กรามงส่งนักฆ่าของสภาสูงนำโดยชีดี มือขวาของตนและเคนมาที่นี่ด้วย อากิระ ลูกสาวของโคจิสั่งอพยพคนออกจากโรงแรมก่อนจะร่วมกับพ่อของเธอและจอห์นสู้กับนักฆ่าของสภาสูง ขณะที่จอห์นต่อสู้อยู่นั้น เขาพบกับนักล่าค่าหัวนาม "คนไม่สำคัญ" ผู้ปล่อยให้จอห์นหนีไปด้วยเหตุผลว่าเงินค่าหัวเขายังน้อยเกินไป ด้านเคนดวลดาบกับโคจิก่อนจะฆ่าโคจิ แต่ไว้ชีวิตอากิระ
จอห์นลอบเข้าไปในไนต์คลับของคิลลา โดยมีเคนและคนไม่สำคัญตามมาจนเกิดเป็นการปะทะ 4 ฝ่าย จอห์นฆ่าคิลลาสำเร็จ คาเทียจึงรับจอห์นกลับเข้าครอบครัวอีกครั้ง ต่อมาจอห์นประกาศท้าดวลกับเดอ กรามง โดยร้องขออิสรภาพจากสภาสูงเป็นรางวัล ด้านเดอ กรามงยอมรับคำท้าดวลโดยมีเป้าหมายคือจอห์นต้องตาย เดอะฮาร์บินเจอร์ ผู้คุมกฎแห่งสภาสูงจัดการให้ทั้งสองดวลปืนสั้นที่มหาวิหารซาเคร-เกอร์ตอนรุ่งอรุณ เป็นการดวลคนละหนึ่งนัดไปเรื่อย ๆ จนฝ่ายใดฝ่ายหนึ่งตาย หากฝ่ายใดไม่มาปรากฏตัวตามเวลาจะถูกประหารชีวิต ทั้งนี้เดอ กรามงให้เคนเป็นผู้ทำหน้าที่ดวลปืนแทนตน
เดอ กรามงเพิ่มเงินค่าหัวจอห์นเป็น 26 ล้านดอลลาร์สหรัฐเพื่อสกัดไม่ให้จอห์นไปทันเวลา จอห์นสู้กับนักฆ่าหลายกลุ่ม รวมทั้งคนไม่สำคัญซึ่งเรียกร้องให้เดอ กรามงเพิ่มค่าหัวจอห์นเป็น 40 ล้านดอลลาร์สหรัฐ แต่ภายหลังเขาปล่อยจอห์นไปเนื่องจากจอห์นช่วยชีวิตสุนัขเขาไว้ จอห์นไปถึงบันไดตรงสู่มหาวิหารแต่ถูกชีดีและกลุ่มนักฆ่าขัดขวาง แต่เคนมาช่วยทันเวลา ด้านชีดีถูกคนไม่สำคัญฆ่าตาย
หลังจากนั้นจอห์นและเคนดวลปืนกัน ในรอบที่ 3 จอห์นถูกยิงบาดเจ็บหนัก เดอ กรามงจึงหยิบปืนของเคนเตรียมปลิดชีพจอห์น แต่จอห์นซึ่งยังไม่ยิงในรอบที่ 3 สบโอกาสยิงเดอ กรามงจนตาย เดอะฮาร์บินเจอร์ตกลงมอบอิสรภาพให้จอห์นและคืนสถานภาพเดิมให้วินสตันแล้วจากไป ด้านจอห์นซึ่งเป็นอิสระระลึกถึงชีวิตคู่และเรื่องราวที่ผ่านมาก่อนจะค่อย ๆ ทรุดลงกับพื้น ต่อมาวินสตันกับโบเวอรีคิงไปเยี่ยมหลุมศพของจอห์นที่ถูกฝังเคียงข้างเฮเลน ภรรยาของเขา
ในฉากหลังเครดิต เคนไปที่ปารีสเพื่อพบลูกสาว แต่ระหว่างนั้นเขาถูกอากิระซึ่งตามมาล้างแค้นให้พ่อถือมีดเข้าประชิด แต่ไม่ทราบเหตุการณ์หลังจากนั้น
นักแสดง
สมทบด้วยแคลนซี บราวน์ในบทเดอะฮาร์บินเจอร์ ผู้คุมกฎแห่งสภาสูง นาตาเลีย ทีนาในบทคาเทีย คนของครอบครัวรุสกาโรมา และมาร์โก ซารอร์ในบทชีดี มือขวาของเดอ กรามง
ปลาหูช้างกลม
ปลาหูช้างกลม (Orbicular batfish, Round batfish; ) เป็นปลาทะเลกระดูกแข็งชนิดหนึ่ง ในวงศ์ปลาหูช้าง (Ephippidae)
ลำตัวแบนข้างส่วนหลังโค้งมากกว่าส่วนท้อง ครีบหูและครีบท้องอยู่ในแนวเดียวกัน ครีบหลังยาวกว่าครีบก้น ครีบหางปลายตัดตรง ลำตัวสีน้ำตาล มีแถบสีดำพาดขวาง 3 แถบ ในปลาขนาดเล็กครีบหลัง, ครีบก้น และครีบท้องค่อนข้างยาว และจะหดสั้นเมื่อโตขึ้น อาศัยอยู่บริเวณกองหินใต้น้ำและตามชายฝั่งทะเล ปลาวัยอ่อนสามารถอาศัยในเขตน้ำกร่อยและตามปากแม่น้ำ นอกจากนี้แล้วยังมีรายงานพบอาศัยในน้ำจืด เช่น บางหมู่เกาะในอินโดนีเซีย
มีขนาดโตเต็มที่ได้ถึง 50 เซนติเมตร พบกระจายพันธุ์ตั้งแต่ทะเลแดง, ชายฝั่งแอฟริกาตะวันออก, อินโด-แปซิฟิก, นิวแคลิโดเนีย, ทะเลญี่ปุ่น และออสเตรเลีย และมีรายงานพบที่รัฐฟลอริดา ของสหรัฐอเมริกา
ปลาในวัยอ่อน มีสีน้ำตาลแดง ลักษณะคล้ายกับใบไม้ เพื่อใช้ในการพรางตัวให้พ้นจากสัตว์ที่มีขนาดใหญ่กว่าโดยการลอยตัวแบนข้างตามกระแสน้ำ
วงจรชีวิต
หลังจากการปฏิสนธิไข่ของปลาหูช้างจะลอยไปตามกระแสน้ำ และฟักเป็นลูกปลาซึ่งจะล่องลอยในสภาพของแพลงก์ตอนก่อนเจริญเติบโตและลงสู่พื้นในบริเวณปากแม่น้ำหรือป่าชายเลน ลำตัวสีส้มน้ำตาลคล้ายใบโกงกาง
กลยุทธ์ล้อมเวยช่วยจ้าว
กลยุทธ์ล้อมเวยช่วยจ้าว หรือ เหวยเว่ยจิ้วจ้าว (Besiege Wèi to rescue Zhào; ) เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูรวบรวมกำลังทหารและไพร่พลไว้เป็นจุดศูนย์กลาง ทำให้เกิดกำลังและความเข้มแข็งเพิ่มมากขึ้น ควรที่จะใช้กลยุทธ์ในการดึงแยกศัตรูให้แตกออกจากกัน เพื่อให้กำลังไพร่พลทหารกระจัดกระจาย คอยระแวดระวังมีความห่วงหน้าพะวงหลังแล้วจึงบุกเข้าโจมตี ตามความหมายของตำราพิชัยสงครามคือ การบุกเข้าโจมตีในจุดที่อยู่นอกเหนือความคาดหมาย โจมตีในจุดที่ศัตรูไม่ได้เตรียมการตั้งรับและคอยระวังป้องกัน ย่อมถือว่าได้เปรียบและได้รับชัยชนะมาแล้วครึ่งหนึ่ง
ในการทำศึกสงคราม การบุกเข้าโจมตีศัตรูจะบุกเข้าทางด้านหน้า ซึ่งเป็นเพียงกลอุบายหลอกล่อให้ศัตรูหลงทิศและนำกำลังบุกเข้าโจมตีทางด้านหลัง การแสร้งบุกโจมตีทางด้านตะวันออกแต่จริงแล้วบุกเข้าโจมตีทางด้านตะวันตก การทำให้ศัตรูคาดเดาแผนการรบไม่ถูก ทำให้เกิดความสับสนในการวางกำลังป้องกันฐานทัพ พึงหักเอาในขณะที่ศัตรูเป็นฝ่ายที่ไม่ได้เตรียมความพร้อม เข้าจู่โจมในยามที่ศัตรูไม่ได้คาดคิด ตำราพิชัยสงครามกล่าวไว้ว่า "เมื่อเห็นจุดอ่อนเปราะของศัตรู เราต้องใช้กลยุทธ์พิสดารโจมตี" ตัวอย่างการนำเอากลยุทธ์ล้อมเวยช่วยจ้าวไปใช้ได้แก่จูกัดเหลียงที่หลอกให้โจโฉนำทัพไปรบกับซุนกวน และบุกเข้ายึดฮันต๋งจากโจโฉได้สำเร็จ